Държавен вестник, бр. 70, 2013 г., стр. 23

БРОЙ  70	
Д Ъ Р Ж А В Е Н  В Е С Т Н И К 	
СТР.  23  
те органи да бъдат определени със закон. В 
приетия Закон за изменение и допълнение 
на Закона за държавния бюджет на Репуб­
лика България за 2013 г. такива разходи не 
се определят. Единственото увеличение е в 
частта „Резерв за непредвидени и неотложни 
разходи“. Този резерв, съгласно § 4 от пре-
ходните и заключителните разпоредби на 
Закона за държавния бюджет на Република 
България за 2013 г., се разходва с акт на 
Министерския съвет. 
Настоящият закон не гарантира, че при-
етото увеличение на разходната част на 
бюджета ще бъде използвано именно за тези 
цели. Нещо повече, с този подход да се уве-
личи резервът за непредвидени и неотложни 
разходи се дава възможност с предвидените 
средства да се разпорежда Министерският 
съвет без санкция на Народното събрание 
и без необходимост да се съобразява с мо-
тивите, които бяха заявени в публичното 
пространство и в пленарната зала. Трябва да 
има ясна и директна връзка между мотивите 
и конкретните пера в бюджета.
Считам, че волята на народните предста-
вители да подкрепят политиките, насочени 
към осигуряване на допълнителни средства 
за социално подпомагане и разплащане с биз-
неса, трябва да намери място в текстовете на 
Закона за изменение и допълнение на Закона 
за държавния бюджет на Република България 
за 2013 г., а именно – новите разходи да са 
разпределени по съответните бюджетни пера. 
Допълнителен аргумент да върна за ново 
разглеждане настоящия елемент от бюджета 
е, че не споделям подхода за автоматично 
увеличаване на разходите, без да се потърсят 
възможности те да се оптимизират и да се 
подобри тяхната ефективност. Редица сектори 
продължават да са нереформирани въпреки 
огромните си бюджети. Не виждам решителни 
действия в тази посока. Належаща е нуждата 
от значително повишаване на ефективността 
на разходваните средства с отговорност към 
българските данъкоплатци, а не желанието 
на администрацията винаги да харчи повече. 
Наливането година след година на все повече 
публични средства в нереформирани сектори 
създава порочен кръг, от който може да се 
излезе само с реформи.
3. Връщам за ново обсъждане § 2, т. 3 
(с която се изменя текстът на § 13, ал. 1 от 
преходните и заключителните разпоредби 
на Закона за държавния бюджет на Репуб­
лика България за 2013 г.) и т. 4 (с която се 
създава нов § 14а) от Закона за изменение 
и допълнение на Закона за държавния бю-
джет на Република България за 2013 г. със 
следните мотиви:
Актуализацията на Закона за държавния 
бюджет на Република България за 2013 г.
следваше да бъде съпроводена от анализ за 
въздействието върху фискалните цели на стра-
ната в средносрочен план и за постигането 
на заложената средносрочна бюджетна цел. 
Прозрачността относно средносрочните цели 
и структурата на финансиране на предвидения 
бюджетен дефицит спомага за необходима-
та предвидимост на средата и влияе върху 
инвестиционния климат, с което се явява 
важен фактор за устойчивото икономическо 
развитие на държавата. 
В актуализацията на бюджета е предвидено 
намерение за допълнителен държавен дълг в 
размер до 1 млрд. лв. Този дълг обаче отново не 
е насочен към подкрепа на активна политика 
за повишаване на конкурентоспособността, 
растежа и подобряването на бизнес средата. 
Нещо повече, въпросите относно неговата 
необходимост, предназначение, ефект върху 
икономиката, обществото и бъдещото по-
коление останаха без убедителни отговори. 
Новият заем е предназначен за осигуряване 
на буфер, което в никакъв случай не е ак-
тивна политика. В мотивите към закона не е 
представен анализ за това кое е оптималното 
ниво на фискалния резерв, как е изчислено 
това ниво и доколко страната се нуждае от 
формирането на допълнителни буфери и коя 
е тяхната приемлива цена. Освен че тези 
буферни резерви ще струват на българските 
данъкоплатци допълнителни плащания по 
лихви, липсва и информация кои точно поли-
тики ще се финансират и по какъв начин те 
ще бъдат осъществявани. Законът не съдър-
жа гаранции за целесъобразно, прозрачно и 
подлежащо на публичен контрол разходване 
на този заем.
Уважаеми народни представители,
Предвид изложените по-горе мотиви, воден 
от желанието да бъдат осигурени по-добри 
условия за живот и работа на българските 
граждани, да се подобри бизнес климатът 
и да се създадат възможности за икономи-
чески растеж и на основание чл. 101, ал. 1 
от Конституцията на Република България, 
връщам за ново обсъждане в Народното 
съб­рание разпоредбите на § 1 относно чл. 1, 
ал. 1, раздел I „Приходи“, т. 1 „Данъчни 
приходи“, § 1 относно чл. 1, ал. 2, раздел 
II „Разходи“, т. 4 „Резерв за непредвидени 
и неотложни разходи“, § 2, т. 3 (с която се 
изменя текстът на § 13, ал. 1 от преходните 
и заключителните разпоредби на Закона за 
държавния бюджет на Република България за 
2013 г.) и т. 4 (с която се създава нов § 14а) 
от Закона за изменение и допълнение на 
Закона за държавния бюджет на Република 
България за 2013 г.
Президент на републиката: 
Росен Плевнелиев
6308